Żewġ irġiel qed jinżammu arrestati wara li nqabdu b'ħames kilogrammi kokaina, li kieku nbiegħet kienet tlaħħaq il-valur ta' €250,000. Stqarrija maħruġa mill-Pulizija dalgħodu tgħid li wara ġimgħat josservawhom għax kienu qed jissuspettaw li dawn il-persuni qed jittraffikaw il-kokaina, nhar il-Ġimgħa l-pulizija qabduhom f'San Pawl il-Baħar u arrestawhom. Ir-raġel Malti ta' 44 sena nqabad bi tliet kilogrammi ta' droga suspettata li hi kokaina, u t-Taljan ta' 49 sena nqabad b'żewġ kilogrammi tal-istess sustanza moħbija ġol-vettura tiegħu. Kellu wkoll ammont kbir ta' flus kontanti. Fil-qorti huma ġew akkużati bil-pussess tad-droga li tidher li ma kinitx għall-użu tagħhom, bl-importazzjoni u t-traffikar tad-droga, u t-Taljan kien akkużat ukoll b'ħasil ta' flus. Huma wieġbu mhux ħatja għall-akkużi. Il-Maġistrat Ian Farrugia llum ċaħad it-talbiet għall-ħelsien mill-arrest. CMRU Ara wkoll Aggrediti b'sikkina minn 3 irġiel fil-Marsa .td_uid_3_60a3b38c4c8c5_rand.td-a-rec-img{text-align:left}.td_uid_3_60a3b38c4c8c5_rand.td-a-rec-img img{margin:0 auto 0 0}